Национален парк Валдајски

**Националниот парк Валдајски** () е национален парк кој се наоѓа на север од Русија во окрузите Валдајски, Окуловски и Демјански во Новгородската област. 

Основан е на 17 мај 1990, а веќе од 2004 година е биосферен резерват на УНЕСКО. Паркот, кој ги вклучува градот Валдај, езерото Валдајское и северниот дел на езерото Селигер е несомнено една од најпопуларните туристички дестинации во Централна Русија и има добро развиена туристичка инфраструктура. 

## Историја
Подрачјето на паркот во средниот век припаѓало на таканаречената Новгородската Република, односно според една од верзиите ја става локацијата на Игначкиот крст, место споменато во хрониките каде што Монголците кои напредувале кон Новгород во 1238 година се вратиле назад, во границите на паркот, но точната локација е непозната. 

Валдеј за прв пат се споменува во хроника од 1495 година. Растот на Валдеј бил олеснет со изградбата на пат што го поврзува Новгород со Централна Русија и со основањето на манастирот Валдеј Иверски во 1653 година, кој станал голем културен центар. Сите земјоделски површини веќе биле во употреба до почетокот на 20 век, а областа понатаму се развила како рекреативен регион. Во 1990 година, националниот парк бил отворен.

## Локација и географија
десно|мини|Источниот дел од езерото Валдајское.
Паркот се наоѓа во северниот и највисок дел од Валдајските ридови. Неговата површина е поделена меѓу три области на Новгородската област, при што 62% се наоѓаат Валдајскиот округ, 26% во Демјанскиот округ и само 12% се наоѓаат во Окуловскиот округ.

Пејзажите на паркот се формирани за време на леденото доба и се карактеристични за глацијалните форми на пејзажи. Поточно, паркот содржи 76 езера со различно потекло. Најголемите езера се Езерото Селигер (само мал дел од него се наоѓа во границите на паркот), Езерото Валдајское, Езерото Вељо, Езерото Ужин и Езерото Боровно. Паркот припаѓа на речните сливови на Пола, Мста и Волга. Реката Валдајка, притока на реката Березајка, извира од езерото Ужин, а реката Поломет, притока на реката Пола, исто така извира во паркот.

### Флора
Површината од 1,362км или 85,9% од вкупната површина на паркот која е окупирана од шума. Водата (претежно езера) зафаќа 9,2% од површината, мочуриштата — 2,9%.  Најчестите видови дрвја се бреза ( Betula pubescens, Betula pendula), евла (Alnus incana), смрека (Picea abies) и бор (Pinus sylvestris). Посебен вид се дабовата шума (околу 0,1% од вкупната пошумена површина), кои се наоѓаат во паркот во нивниот северен опсег.

### Фауна
Во паркот има педесет видови цицачи, 180 видови птици и околу 40 видови риби. Црвена лисица, визон, куна, лос, дива свиња, кафеава мечка, рис и сив волк се вообичаени во паркот.

## Туризам
Паркот опфаќа историски значајна област, вклучувајќи го градот Валдај, манастирот Валдај Иверски и голем број имоти од 19 век. Областа привлекувала уметници и автори уште од 19 век и моментално е една од најпопуларните туристички дестинации во Централна Русија . Областа на паркот е доволно покриена со патишта. Постојат многу рекреативни објекти, претежно лоцирани на и околу езерата Валдајское и езерото Селигер.

## Наводи

## Надворешни врски

* 
* Official Map of Valdaysky National Park (PDF)

Категорија:Национални паркови во Русија
Категорија:Географија на Новгородската област
Категорија:Статии со извори на руски (ru)
Категорија:CS1 со писмо на руски (ru)
Категорија:Координати на Википодатоците
Категорија:МСЗП-Категорија II